
       REPUBLIKA HRVATSKA

BJELOVARSKO – BILOGORSKA ŽUPANIJA

    OPĆINA SIRAČ

         OPĆINSKO VIJEĆE

______________________________

KLASA: 024-04/26-01/4
URBROJ: 2103-17-01-26-2
Sirač, 08.06.2026.
ZAPISNIK 12.
SJEDNICE OPĆINSKOG VIJEĆA OPĆINE SIRAČ – 9. SAZIVA

održane dana 08.06.2026. godine u vijećnici Općine Sirač s početkom u 19,00 sati

PRISUTNI: Tomislav Petrušić, Branimir Miler, Liduška Marin, Denis Orčik, Anita Novak, Ivana Biondić, Zoran Polenus
ODSUTNI: Anica Markalaus, Željko Stjepanović
POZVANI: Igor Supan – načelnik, Marijana Weiser, Ivana Balder, Željka Horina, Lidija Lukaš Dundović
VODITELJ ZAPISNIKA: Lidija Lukaš Dundović

D N E V N I   R E D
1. Verifikacija skraćenog zapisnika sa 10. i 11. sjednice 
2. Donošenje Odluke o prihvaćanju Godišnjeg izvještaja o izvršenju Proračuna Općine Sirač za razdoblje od 01. siječnja do 31. prosinca 2025. godine, sa Obrazloženjem i Programima (Izvršenje Programa građenja komunalne infrastrukture, Izvršenje Programa javnih potreba u kulturi Općine Sirač, Izvršenje Programa javnih potreba u području djelovanja udruga građana Općine Sirač, Izvršenje Programa javnih potreba u socijalnoj i zdravstvenoj skrbi Općine Sirač, Izvršenje Programa javnih potreba u sportu Općine Sirač, Izvršenje Programa održavanja komunalne infrastrukture Općine Sirač, Izvršenje Programa utroška naknade za zadržavanje nezakonito izgrađene zgrade u prostoru, Izvršenje Programa utroška sredstava ostvarenih od naknade za promjenu namjene, zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH, Izvršenje Programa utroška sredstava šumskog doprinosa) 

3. Prihvaćanje II. Izmjena i dopuna Proračuna Općine Sirač za 2026. godinu sa Obrazloženjem i Programima (II. Izmjene Programa građenja komunalne infrastrukture, I. Izmjene Programa javnih potreba u socijalnoj i zdravstvenoj skrbi Općine Sirač, I. Izmjene Programa utroška sredstava šumskog doprinosa) 

4. Donošenje Zaključka o prihvaćanju Financijskog izvješća Osnovne škole Sirač za dječji vrtić Sirač za 2025. godinu 

5. Donošenje Zaključka o prihvaćanju Financijskog izvješća Vatrogasne zajednice Općine Sirač za 2025. 

6. Izvješće o imenovanju predstavnika Općine Sirač u Nadzorni odbor Darkoma d.o.o. 
7. Zamolba Željke Rambousek za financijsku pomoć 
8. Zamolba za kupnju zemljišta u vlasništvu Općine Sirač 

9. Pitanja i prijedlozi

Predloženi dnevni red prihvaća se JEDNOGLASNO sa 7 glasova ZA.
Ad 1. Verifikacija skraćenih zapisnika sa 10. i 11. sjednice
ZAKLJUČAK: JEDNOGLASNO sa 7 glasova ZA prihvaćaju se zapisnici sa 10. i 11. sjednice

Ad 2. Donošenje Odluke o prihvaćanju Godišnjeg izvještaja o izvršenju Proračuna Općine Sirač za razdoblje od 01. siječnja do 31. prosinca 2025. godine, sa Obrazloženjem i Programima (Izvršenje Programa građenja komunalne infrastrukture, Izvršenje Programa javnih potreba u kulturi Općine Sirač, Izvršenje Programa javnih potreba u području djelovanja udruga građana Općine Sirač, Izvršenje Programa javnih potreba u socijalnoj i zdravstvenoj skrbi Općine Sirač, Izvršenje Programa javnih potreba u sportu Općine Sirač, Izvršenje Programa održavanja komunalne infrastrukture Općine Sirač, Izvršenje Programa utroška naknade za zadržavanje nezakonito izgrađene zgrade u prostoru, Izvršenje Programa utroška sredstava ostvarenih od naknade za promjenu namjene, zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH, Izvršenje Programa utroška sredstava šumskog doprinosa) 

Ivana Balder – Financiranje javnih rashoda Općine Sirač u 2025. g. izvršeno je na osnovu Proračuna Općine Sirač za 2025. g. koji je usvojen na 41. sjednici održanoj 20.12.2024.g. 
Proračun je imao pet izmjena i dopuna. Za 2025.g. prihodi su ostvareni u iznosu od 2.724.840,14 €. To je povećanje od 610.198,73 € u odnosu na ostvarenje prethodne godine. Struktura prihoda je takva da su prihodi poslovanja najznačajniji i oni iznose 2.703.865,24 €. Najveće povećanje prihoda odlazi na pomoći iz inozemstva i unutar općeg proračuna i ono iznosi 1.388.214,27 €. Što se tiče prihoda od poreza u 2025.g. oni su ostvareni u iznosu od 568.077,75 € te bilježe smanjenje u odnosu na 2024.g. za 357.407,20 €. Prihodi od poreza i prireza na dohodak su se smanjili za 365.811,37 €. Velik iznos odlazi nam na povrat poreza i prireza na dohodak po godišnjoj prijavi, koji je iznosio čak 102.936,46 €. To je iznos koji porezna uprava vraća građanima te na to ne možemo utjecati. Značajniji prihodi su prihodi od pomoći, tu imamo tekuće pomoći u iznosu od 268.638,52 €, a odnose se na neke od projekata za koje smo povukli sredstva, primjerice, projekt Strategije zelene urbane obnove, projekt razvoja pametnih i održivih rješenja, razvoj predškolskih djelatnosti u 2025.g., fiskalna održivost vrtića, potpora za unapređenje uvjeta stanovanja mladih poljoprivrednika itd. Od kapitalnih pomoći najznačajnije prihode koje smo ostvarili i povukli sredstva kroz pojedine projekte je izgradnja Spomen kuće Nijemaca i Austrijanaca, sanacija kanala u ulici Stjepana Radića, uređenje dječjeg igrališta u ulici Ljudevita Gaja, izvedba sekundarnog kanalizacijskog voda u Frankopanskoj ulici. Druga značajnija pomoć je pomoć fiskalnog izravnanja koja je u 2025.g. iznosila 431.477,16 €. Što se tiče pomoći temeljem prijenosa EU sredstava ona je ostvarena u iznosu od 456.886,13 € a odnosi se na program Zaželi. Što se tiče prihoda od imovine oni su ostvareni u iznosu od 346.626,03 €, a najznačajniji prihodi su naknade za koncesije. Prihodi od upravnih i administrativnih pristojbi ostvareni su u iznosu od 345.723,11 € a najznačajniji su doprinosi za šume koji u 2025.g. iznose 273.572,54 €. Što se tiče prihoda od prodaje nefinancijske imovine u prošloj godini ostvarili smo prihode od prodaje materijalne imovine, isto se odnosi na prodaju jedne nekretnine, dio zemljišta koji je prodan poduzeću Kumal, te na prodaju službenog vozila. 
Rashodi i izdaci ostvareni su sa 2.524.323,98 €. Rashodi poslovanja ostvareni su u iznosu od 1.816.967,11 €. Najznačajniji su nam rashodi za zaposlene, materijalni rashodi, rashodi za subvencije te u odnosu na 2024.g. rashodi također bilježe povećanje i to u iznosu od 319.553,95 €. Pomoći su izvršene u iznosu od 291.238,77 €, te tako imamo tekuće pomoći proračunskim korisnicima drugih proračuna a isto se odnosi na financiranje Osnovne škole Sirač, financiranje predškolskog odgoja, obveze prema JVP Grada Daruvara, sufinanciranje vanjskog vrtića, usluga logopeda i dr. Naknade građanima i kućanstvima iznose 171.297,61 €, veći dio odnosi se na naknade za novorođenu djecu, sufinanciranje troškova ukopa hrvatskih branitelja, stambeno zbrinjavanje mladih itd. Rashodi koji spadaju u ostalu skupinu, to su tekuće donacije, iznose 158.846,76 € a odnosi se na primjerice donacije prema VZO Sirač, financiranje političkih stranaka, sportska društva, vjerske zajednice, udruge itd. Rashodi za nabavu nefinancijske imovine ostvareni su u iznosu od 707.356,87 €. To se odnosi na ulaganje u tuđu imovinu, riječ je o adaptaciji sportske dvorane u OŠ Sirač, opremanje dječjeg igrališta u ulici Ljudevita Gaja, izgradnja Spomen kuće Nijemaca i Austrijanaca. Rashodi za nabavu proizvedene imovine iznose 467.001,57 €. To se odnosi na sekundarni kanalizacijski vod, modernizaciju županijske ceste Pakrani – Bijela, rekonstrukciju ceste Sirač – Badljevina, nabavu uredske opreme, nabavu medicinsko-laboratorijske opreme za ordinaciju zdravstvene zaštite. Program upravljanja imovinom ostvaren je sa 384.450,28 €, to se odnosi na adaptaciju športske dvorane u Siraču u iznosu od 17.777,13 €, Njemačko Austrijsko Spomen kuću u iznosu od 109.394,10 €, ishođenje građevinske dozvole za dom za starije i nemoćne u iznosu od 79.175,00 €, dječje igralište u ulici Ljudevita Gaja u iznosu od 23.028,13 €. Program javnih potreba u školstvu ostvaren je u ukupnom iznosu od 149.004,93 €. To se odnosi na predškolsko obrazovanje i rad dječjeg vrtića. Program promicanja kulture odnosi ne na rad kulturno umjetničkog društva Kamen Sirač u iznosu od 10.100,00 €, Dane šljiva i rakija u iznosu od 45.554,92 €. Program razvoj sporta i rekreacije odnosi se na rad tri sportska društva. Nogometnom klubu NK Kamen Sirač dodijeljeno je 25.000,00 €, športsko ribolovnom društvu Pastrva 6.500,00 € a streljačkom društvu Pobjeda 13.500,00 €. Programom organiziranja i provođenja zaštite i spašavanja za VZO Sirač za redovan rad osigurano je 34.000,00 €, za JVP Grada Daruvara 141.679,83 €, HGSS – u i civilnoj zaštiti za redovan rad dodijeljeno je 1.750,00 €. Što se tiče programa jačanja gospodarstva ističem potporu gospodarstvenicima koja je ostvarena u iznosu od 36.849,23 €, u vidu subvencija trgovačkim društvima u iznosu od 23.310,23 €, a mali obrtnici su dobili 13.539,13 €. Program izgradnja komunalne infrastrukture ostvaren je sa 272.031,26 €. U ovom programu najznačajnije je rekonstrukcija ceste Pakrani – Bijela u iznosu od 64.347,11 €, sekundarni kanalizacijski vod u iznosu od 32.631,16 €, cesta Sirač – Badljevina u iznosu od 76.829,99 €, Pekarov sokak u iznosu od 49.180,58 €. Što se tiče komunalnih djelatnosti, značajni iznosi odlaze na održavanje nerazvrstanih cesta, radi se iznosu od 82.675,88 €, za održavanje javnih zelenih površina utrošeno je 58.709,66 €. Općina Sirač u 2025. g. nije koristila proračunsku pričuvu, nije se zaduživala na domaćem i stranom tržištu novca i kapitala, nije davala jamstva niti imala plaćanja po protestiranim jamstvima. Općina Sirač je u 2025.g. ostvarila sredstva Europske unije kroz projekt Učim, radim, pomažem tj. program Zaželi u iznosu od 74.450,49 €, što je 15% iz našeg proračuna i 85% iz EU u iznosu od 421.886,13 €. Projekt izrade Izmjene i dopune prostornog plana bio je u iznosu od 29.375,00 € a projekt Strategije zelene urbane obnove u iznosu od 14.599,51 €. To su sve bespovratna sredstva. Što se tiče zajmova, u 2025.g. dali smo pozajmicu ŠRD-u Pastrva u iznosu od 32.865,45 €. Stanje obveza na kraju 2025.g. iznosilo je 220.428,01 €, od čega su dospjele obveze u iznosu od 95.784,72 € a nedospjele 124.643,29 €. Po osnovi sudskih sporova u 2025.g Općina Sirač nije imala obveze. Na kraju obračunskog razdoblja Općina Sirač je u svojoj bilanci imala iskazan višak prihoda poslovanja u iznosu od 1.455.428,61 €, manjak prihoda od nefinancijske imovine od 1.008.473,67 € i manjak primitaka od financijske imovine u iznosu od 127.544,14 €. Kada od ostvarenog viška prihoda poslovanja pokrijemo manjak prihoda od financijske i nefinancijske imovine naš ukupni višak prihoda poslovanja na kraju 2025.g. iznosi 319.410,80 € te se on prenosi u 2026.g. Ove godine još nismo donijeli odluku o raspodjeli rezultata poslovanja jer smo odlučili sačekati da vidimo kakva će biti situacija sa realizacijom planiranih projekata. Višak prihoda ostvaren je od šumskog doprinosa u iznosu od 26.864,38 €, od komunalnog doprinosa u iznosu od 180,18 €, od komunalne naknade u iznosu od 14.376,96 €, od mineralnih sirovina u iznosu od 13.708,94 €, pomoći u iznosu od 135.137,50 € i od općih prihoda i primitaka u iznosu od 129.143,50 €. Stanje novčanih sredstava na kraju 2025. godine iznosilo je 491.971,78 €. Redovni račun Općine Sirač imao je stanje u iznosu od 302.420,52 €, a žiro-račun programa Zaželi 189.113,73 €. Uz proračun idu i programi. Istaknut ću samo one najvažnije, prema tome, imamo izvršenje programa utroška sredstava šumskog doprinosa za što je bilo predviđeno da će ostvareni prihodi iznositi 328.775,55 €, od čega je 273.573,00 € iz 2025.g. a prijenos viška iz 2024.g. iznosio je 55.202,55 €. Ostvareni prihodi od šumskog doprinosa za 2025.g. iznose 273.572,54 €. Od ukupno planiranih rashoda u 2025.g. utrošeno je 301.911,17 € te kada sve zbrojimo i oduzmemo dobijemo iznos od 26.864,38 € viška prihoda od šumskog doprinosa koji se prenosi u 2026.g. Izvršenje programa održavanja komunalne infrastrukture; održavanje nerazvrstanih cesta izvršeno je sa 82.675,88 €, održavanje javnih zelenih površina u iznosu od 58.709,66 €, održavanje građevina, uređaja i predmeta javne namjene iznosu od 58.760,67 €, održavanje javne rasvjete iznosu od 36.011,27 €. Program građenja komunalne infrastrukture izvršen je u ukupnom iznosu od 531.159,99€ a odnosi se na adaptaciju športske dvorane u OŠ Sirač u iznosu od 17.777,13 €, Njemačko Austrijsku spomen kuću u iznosu od 109.394,10 €, dom za starije i nemoćne u iznosu od 79.175,00 €, dječje igralište u ulici Ljudevita Gaja u iznosu od 23.028,13 €, sanaciju nogostupa u Kipu u iznosu od 47.792,42 €, cestu Pakrani u iznosu od 64.347,11 €. Prema programu javnih potreba u području djelovanja udruga građana za javne potrebe osigurano je 31.400,00 € a ostvareno je 26.820,00 €. Program javnih potreba u socijalnoj i zdravstvenoj skrbi izvršen je sa 151.605,36 €, tu je najznačajnije sufinanciranje kupnje ili adaptacije stambenog prostora mladim obiteljima u iznosu od 113.353,35 € te novčane pomoći umirovljenicima u vidu uskrsnice i božićnice u iznosu od 11.510,00 €. Prema programu utroška sredstava ostvarenih od naknade za promjenu namjene, zakupa, prodaje, prodaje izravnom prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta planirali smo prihode od 6.900,00 €, od toga je ostvareno samo 8.140,57 € te su ta sredstva utrošena za subvenciju poljoprivrednicima. Program utroška naknade za zadržavanje nezakonito izgrađene zgrade u prostoru planirao se sa 500,00 €, međutim u 2025.g. nisu ostvarena ova sredstva. 
ZAKLJUČAK: JEDNOGLASNO sa 7 glasova ZA donosi se Odluka o prihvaćanju Godišnjeg izvještaja o izvršenju Proračuna Općine Sirač za razdoblje od 01. siječnja do 31. prosinca 2025. godine, sa Obrazloženjem i Programima (Izvršenje Programa građenja komunalne infrastrukture, Izvršenje Programa javnih potreba u kulturi Općine Sirač, Izvršenje Programa javnih potreba u području djelovanja udruga građana Općine Sirač, Izvršenje Programa javnih potreba u socijalnoj i zdravstvenoj skrbi Općine Sirač, Izvršenje Programa javnih potreba u sportu Općine Sirač, Izvršenje Programa održavanja komunalne infrastrukture Općine Sirač, Izvršenje Programa utroška naknade za zadržavanje nezakonito izgrađene zgrade u prostoru, Izvršenje Programa utroška sredstava ostvarenih od naknade za promjenu namjene, zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH, Izvršenje Programa utroška sredstava šumskog doprinosa) 
Ad.3. Prihvaćanje II. Izmjena i dopuna Proračuna Općine Sirač za 2026. godinu sa Obrazloženjem i Programima (II. Izmjene Programa građenja komunalne infrastrukture, I. Izmjene Programa javnih potreba u socijalnoj i zdravstvenoj skrbi Općine Sirač, I. Izmjene Programa utroška sredstava šumskog doprinosa) 
Ivana Balder – Predloženim izmjenama i dopunama proračuna za 2026.g. prihodi i primici iznose 2.672.541,32 €, a rashodi 2.991.953,12 €, razlika je manjak prihoda i primitaka koji prenosimo iz 2025.g. u iznosu od 319.411,80 €. Prema II. Izmjenama i dopunama imamo izmjene prihoda na kontu 63 koji se tiču pomoći iz inozemstava i od subjekata unutar općeg proračuna. Oni se povećavaju za 172.733,00 €. To se odnosi na tekuće pomoći iz državnog proračuna u iznosu od 14.476,00 € i kapitalne pomoći iz državnog proračuna od 161.757,00 €. Drugi značajniji prihod je prihod od upravnih i administrativnih pristojbi. On se povećava za 117.309,37 € a odnosi se na prihode od šumskog doprinosa. Materijalni rashodi povećavaju se za 50.708,68 €. Rashodi za nabavu neproizvedene imovine povećavaju se za 42.030,00 € a to se odnosi na Spomen kuću Nijemaca i Austrijanaca i na dječje igralište u Kipu. Rashodi za nabavu proizvedene dugotrajne imovine povećavaju se za 45.510,69 € a odnose se na uređenje dječjeg igrališta u Kipu i opremanje dječjeg vrtića u OŠ Sirač. Rashodi za dodatna ulaganja povećavaju se za 149.113,00 € a odnose se na uređenje društvenog doma u Pakranima i rekonstrukciju doma u Miljanovcu. Program upravljanja imovinom povećava se za 242.523,69 € a odnosi se na tekuće investicijsko uređenje doma Pakrani koje se povećava za 144.800,00 €, te sada iznosi 184.800,00 € a odnosi se na sredstva koja će se utrošiti na rekonstrukciju krovišta i unutarnju rekonstrukciju zidova. Sredstva za Spomen kuću Nijemaca i Austrijanaca povećavaju se za 42.030,00 € te se također odnose na završne troškove. Uredit će se dječje igralište u Kipu, postavit će se igrala u vrijednosti 29.855,00 € a dječji vrtić će se opremiti didaktičkim opremom i igračkama u iznosu od 23.025,69 €. Program komunalne infrastrukture povećavamo za 64.900,00 € a povećava se zbog rekonstrukcije ulice Ruđera Boškovića koja se povećava za 22.000,00 € te sada iznosi 47.000,00 €, ulice Augusta Šenoe koja se povećava za 17.500,00 €, te iznosi 37.500,00 € i rekonstrukcije ulice Ljudevita Gaja koja se povećava za 20.000,00 € i iznosi 45.000,00 €. Uz ove izmjene isto tako imamo i izmjene triju programa. Imamo I. Izmjene programa javnih potreba u socijalnoj i zdravstvenoj skrbi, one se odnose na novčane pomoći umirovljenicima tj. uskrsnice. Imamo I. Izmjene program utroška  sredstava šumskog doprinosa, povećavaju se sredstva koja se predviđaju da će se ostvariti od šumskog doprinosa u iznosu od 117.309,37 € a bit će utrošena na sanaciju ceste u Šibovcu, rekonstrukciju ovih triju ulica, uređenje društvenog doma Pakrani. II Izmjene programa građenja komunalne infrastrukture odnose se na uređenje društvenog doma u Pakranima, rekonstrukciju društvenog doma u Miljanovcu, Spomen kuću, dječje igralište u Kipu, rekonstrukciju ovih triju ulica. Ovaj program sveukupno bilježi povećanje od 280.528,00 €. 
Načelnik – Ukratko bih Vas informirao po pitanju projekata na koje smo se prijavili i koji su nam odobreni. Na Ministarstvu regionalnog razvoja i fondova Europske unije javili smo se na njihova tri programa; Program održivog razvoja lokalne zajednice, Program za poboljšanje infrastrukture na područjima naseljenim pripadnicima nacionalnih manjina i Program podrške brdsko-planinskim područjima. Imamo društveni dom u Pakranima I fazu i II fazu u iznosu nekih 180.000,00 €, dobili smo 72.000,00 €. Na programu za područja naseljenim nacionalnim manjinama za ulice koje je kolegica Ivana rekla vrijednost je oko 120.000,00 €, dobili smo 72.000,00 €. Na Ministarstvu demografije i useljeništva na natječaju za dječja igrališta za uređenje dječjeg igrališta u Kipu vrijednosti cca 34.000,00 € dobili smo nešto manje od 19.000,00 €. Za opremanje dječjeg vrtića u Siraču vrijednosti cca 23.000,00 €, dobili smo cca 15.000,00 €. Preko LAG-a smo prošli na fondovima za uređenje ureda u zgradi općine u vrijednosti cca 65.000,00 € i za fitnes vježbalište na Lanari u vrijednosti cca 35.000,00 € i to je 100% financiranje. Sveukupna vrijednost svih projekata je oko 530.000,00 € s time da smo za sve projekte dobili oko 310.000,00 € što je cca 60%. Spomenuo sam dom Pakrani, isto tako pripremamo i prijavu za dom Miljanovac koji možemo prijaviti na EU fondove. U najavi su dva natječaja te se nadam da ćemo uspjeti i tada bi  svi domovi na području naše općine biti sređeni. Još bi samo skrenuo pažnju da možemo biti zadovoljni jer mladi ljudi ostaju u našoj općini o čemu govori i iznos od cca 115.000,00 € koji smo dali za 30 mladih obitelji putem javnog poziva za stambeno zbrinjavanje mladih obitelji u 2025.g. To je dokaz da se mladi ljudi doseljavaju u našu općinu, a i naše mlade obitelji ostaju tu.
Branimir Miler – Pohvaljujem rad. Primjećuje se da mladi ljudi ostaju u našem mjestu. Vidim dosta mladih mama sa djecom kako šeću po Siraču te bih ovim putem sugerirao da je potrebno u Tomislavovoj ulici obnoviti stazu tako da mlade žene ne izlaze sa dječjim kolicima na cestu. Za mlade ljude potrebno je samo stvoriti infrastrukturu, znači telefon, asfalt, vodovod, plinovod, kanalizacija, brzi internet. Sve to mi već i imamo te isto moramo održavati i popravljati. Uz sve to potrebno im je omogućiti i posao. Dom za starije osobe koji je u planu pružio bi mnoga radna mjesta, posebno za žene.  
Načelnik – Ono što je u našoj moći to uspijemo napraviti. Neke stvari nisu do nas te je potrebno puno vremena i dogovora da se nešto pokrene, primjerice u vezi kanalizacije, vodovoda, pročistača.
Za vrtić primjerice, ljudi negoduju kako se još nije ništa pokrenulo, ali nije do nas već se čeka natječaj, kao i za cestu Pakrani – Bijela - Borki. Natječaj za dom za starije je trebao biti početkom godine ali je prebačen na sredinu godine a zatim na kraj godine. Prolazi samo jedan na županiji. Da je bio početkom godine mi bismo vjerojatno bili jedini koji imaju spreman projekt te bi sigurno prošli, a do kraja godine će već i neki gradovi a i županija imati spreman projekt.
ZAKLJUČAK: JEDNOGLASNO sa 7 glasova ZA prihvaćaju se II. Izmjene i dopune Proračuna Općine Sirač za 2026. godinu sa Obrazloženjem i Programima (II. Izmjene Programa građenja komunalne infrastrukture, I. Izmjene Programa javnih potreba u socijalnoj i zdravstvenoj skrbi Općine Sirač, I. Izmjene Programa utroška sredstava šumskog doprinosa)
Ad.4. Donošenje Zaključka o prihvaćanju Financijskog izvješća Osnovne škole Sirač za dječji vrtić Sirač za 2025. godinu 
Ivana Balder – U 2025.g. Osnovna škola Sirač ostvarila je prihode u iznosu od 150.047,70 € i rashode u iznosu od 155.050,07 €. Prenesli su višak prihoda u iznosu od 2.922,13 € iz 2024.g. te na kraju 2025.g. imaju manjak prihoda i primitaka koji moraju pokriti u slijedećem razdoblju u iznosu od 2.080,24 €. Uz ovo izvješće prikazana su i sredstava koje je Općina Sirač izdvojila iz proračuna a to je 129.866,00 €. 
ZAKLJUČAK: JEDNOGLASNO sa 7 glasova ZA donosi se Zaključak o prihvaćanju Financijskog izvješća Osnovne škole Sirač za dječji vrtić Sirač za 2025. godinu 
Ad.5. Donošenje Zaključka o prihvaćanju Financijskog izvješća Vatrogasne zajednice Općine Sirač za 2025. godinu.
Ivana Balder – Ovim zaključkom prihvaća se financijsko izvješće VZO Sirač za 2025.g. Ostvarili su 34.000,00 € prihoda a isto tako i rashoda. Sukladno tome oni nemaju preneseni višak, niti manjak. To su ujedno i sredstva koja je Općina Sirač doznačila Vatrogasnoj zajednici općine. 
ZAKLJUČAK: JEDNOGLASNO sa 7 glasova ZA donosi se Zaključak o prihvaćanju Financijskog izvješća Vatrogasne zajednice Općine Sirač za 2025. godinu.
Ad.6. Izvješće o imenovanju predstavnika Općine Sirač u Nadzorni odbor Darkoma d.o.o. 
Marijana Weiser – Pojedinim članovima Nadzornog odbora Darkoma istekao je mandat negdje početkom svibnja ove godine. Isti se trebaju imenovati na novo četverogodišnje mandatno razdoblje. Našem članu, Branimiru Mileru mandat vrijedi sve do 19.01.2027.g. ali dobili smo zamolbu od Darkoma da opozovemo te ponovno imenujemo svog člana, a sve kako bi svi članovi nadzornog odbora bili u istom mandatnom razdoblju. Sukladno ovlastima koje ima po statutu načelnik je opozvao te ponovno imenovao Branimira Milera u Nadzorni odbor Darkoma. Dužan je o istom obavijestiti vijeće te je iz tog razloga stavljeno na dnevni red.
ZAKLJUČAK: JEDNOGLASNO sa 7 glasova ZA prihvaća se Izvješće o imenovanju predstavnika Općine Sirač u Nadzorni odbor Darkoma d.o.o.
Ad.7. Zamolba Željke Rambousek za financijsku pomoć 

Marijana Weiser – Željka Rambousek obratila se Općini Sirač za financijsku pomoć u svrhu izgradnje pomoćnog objekta odnosno šupe za drva. Kaže da joj je to nužno kako bi u nju spremila drva za ogrjev. Izgradnju šupe ne može prijaviti kao potporu za stambeno zbrinjavanje mladih obitelji pošto tu potporu dodjeljujemo za rekonstrukciju ili izgradnju stambenog objekta. Pošto se tu radi o malo većem iznosu, ona predviđa da će joj troškovi biti oko 7.000,00 €, stavili smo ovo Općinskom vijeću na dnevni red. 
Tomislav Petrušić – Velik je to iznos za spremište tj. šupu za drva. 

Marijana Weiser – U Odluci o socijalnoj skrbi postoji pomoć za samohrane roditelje ali godišnje se po tome može odobriti do 300,00 €. 
Tomislav Petrušić – Da li je ona koristila ovu mjeru za zbrinjavanje mladih obitelji?

Marijana Weiser – Da. 

Tomislav Petrušić – Jesam za pomoć mladim ljudima ali po pitanju stambenog zbrinjavanja a ne za izgradnju šupe koja se može napraviti za puno manje novaca. 
Zoran Polenus – Slažem se. Pitanje ovakvog objekta se može riješiti puno jeftinije. 

Branimir Miler – Predlažem da joj se kao samohranoj majci odobri 300,00 € po odluci o socijalnoj skrbi. 

ZAKLJUČAK: JEDNOGLASNO sa 7 glasova ZA  Željki Rambousek odobrava se financijska pomoć u iznosu od 300,00 €. 

Ad.8. Zamolba za kupnju zemljišta u vlasništvu Općine Sirač 
Marijana Weiser – Zaprimili smo zamolbu za poslovnu suradnju i kupnju parcele u industrijskoj zoni Općine Sirač. Zahtjev imate u privitku i ono što iz njega vidimo je da bi namjena bila izgradnja objekta  klaonice papkara i kopitara u industrijskoj zoni Općine Sirač. 
ZAKLJUČAK: JEDNOGLASNO sa 7 glasova ZA ne prihvaća se zamolba za kupnju zemljišta u vlasništvu Općine Sirač 
Ad. 9. Pitanja i prijedlozi 
Budući da nije bilo pitanja, sjednica je završila u 20:15 h.

             Predsjednik:                                                                                     Voditelj zapisnika:              
_________________________                                                           _________________________    
(Tomislav Petrušić, univ.spec.admin.sanit)                                         (Lidija Lukaš Dundović)

